tanggal 31 Juli 1909 saha séda ing Pekanbaru, Riau ing taun 1995 ing yuswa 86 taun inggih punika pujangga wanita ingkang sepisan ing Indonésia.[1] Piyambakipun asring ngginakaken sandhi asma Selasih saha Seleguri, utawi gabungan saking kalih sandhi asma kasebat, inggih punika, Selasih Seleguri. Novelipun ingkang sepisan medal inggih kanthi irah- irahan Kalau tak Untung dipuncithak déning Balai Pustaka ing taun 1934. Piyambakipun ugi aktip nyerat kathah artikel ing media massa saha koran kados ta Pujangga Baru, Panji Pustaka, Asyara, Sunting Melayu, saha Bintang Hindia, piyambakipun ugi sampun nate dados editor ing surat kabar Suara Kaum Ibu ing Padang Panjang nalika taun 1934. Kejawi saking punika, piyambakipun ugi sampun nate kepilih dados anggota parlemen laladan kangge provinsi Riau sasampunipun kepilih ing taun 1947.